Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli kaitseaparaat tõhustab juudi pühade eel
sõda terrorismi vastu.
Iisraeli peaminister kinnitab,
et juudiriigi rahu Saudi Araabiaga võib muuta maailma palet.
Iisraeli president kinnitab vajadust palvetada kõigi Iisraeli elanike eest.
Iisraeli kaitseaparaat töötab väsimatult
Iraani rahastatud terrori väljajuurimiseks
kogu nn Läänekalda piirkonnas.
Iisraeli Kaitsejõud (IDF), julgeolekuamet (ISA)
ja Piiripolitsei eriüksused tegid see nädal iga päev
põhjalikke terrorismivastaseid reide Juudas, Samaarias ja Jordani orus,
mille käigus vahistati 35 terroriagenti.
Tegevus toimub seoses rekordarvu rahvusmotiividega terroriaktidega,
mis hõlmasid taas kord raketitulistamise katset
Põhja-Samaariast Iisraeli naaberasulate suunas.
Õnneks katse nurjus, põhjustamata vigastusi või kahju.
Eile õhtul toimus tulistamisrünnak möödasõidult
palestiinlaste Huwara linna lähedal.
Kaks Iisraeli tsiviilisikut said kuulikildudest vigastada.
Neile anti kohapeal esmaabi
ja toimetati seejärel edasiseks arstiabiks lähikonna haiglasse.
Jeruusalemmas korraldas peaminister Benjamin Netanyahu
peaministribüroo personalile peo heebrea kalendri uue aasta
ehk Rosh HaShana' eel, mis algab reedel päikeseloojakul.
Soovin rõõmsat ja magusat uut aastat teile,
teie toredatele lastele ja peredele.
Soovin meile kõigile, et sel aastal saaks riigis olema rohkem üksmeelt,
vähem lahkmeelt meie vahel, ja see algab sellest,
kui peame kõik meeles, või vähemalt enamik,
et oleme üks rahvas, üks riik, ühe armeega,
ühise mineviku ja ühise tulevikuga.
Netanyahu toonitas lisaks, et ajal, mil juudiriik suundub uude aastasse,
on ta vastamisi suurte väljakutsete ja võimalustega.
Meie ees on suuri väljakutseid ja suuri võimalusi.
Esmane ja tähtsaim väljakutse on julgeolek.
Iraan ja tema käsilased juhivad jõupingutusi terrorismi süvendamiseks
eriti Juudas ja Samaarias ning mitte ainult seal.
Võitleme nendega jõuliselt.
Oleme elimineerinud ligi 170 terroristi alates käesoleva aasta algusest,
kuid me ei istu käed rüpes. See on visa võitlus
ja õiendame arved nii mõrvarite kui nende läkitajatega.
Paralleelselt suurte väljakutsetega rõhutas Netanyahu
ka tekkivate võimaluste tähtsust, mis muudavad tema sõnul kindlasti
Iisraeli, Lähis-Ida ja isegi kogu maailma palet.
Pärast Aabrahami lepingute saavutamist
töötame koos oma Ameerika sõpradega rahuringi laiendamiseks
viisil, mis muudab Iisraeli, Lähis-Ida ja paljuski ka maailma palet.
Peame silmas rahu Saudi Araabiaga, mis sillutab tee sellele,
et kogu regioon muutub suureks elutähtsa infrastruktuuri koridoriks,
sh fiiberoptilised kaablid, rongid, energiajuhtmed,
mis kulgevad Aasiast Araabia poolsaare ja Jordaania kaudu
Haifa sadamani Iisraelis. Iisraelist saab sillapea maailmale.
See on suur muutus. Saate seda kõik tundma.
Beersheva linnas Lõuna-Iisraelis
toimus IDF Luuredirektoraadi tseremoonia
1973. a Yom Kippuri sõja 50. aastapäeva tähistamiseks.
Verine konflikt hõlmas mitut sektorit
ja tabas riigi luurekogukonda üllatusena.
Üritusel esinenud Jeruusalemma esikaitseametnik
toonitas Iisraeli jätkuvat võitlust oma plahvatusohtlikus keskkonnas.
Viimased 75 aastat on Iisrael võidelnud oma iseseisvuse,
suveräänsuse ja oma kodanike elude eest.
Jätkame seda edukalt. Riigina, mis asub vaenulike maade keskel,
oleme vaenlasega võrreldes alati arvulises vähemuses.
Mõned miljonid, loodetavasti ületame varsti 10 miljoni piiri,
kellest peame kasvatama võime, jõu ja parimatest parimad,
et võidelda sadade miljonitega.
Seepärast on otsustamise võtmeks,
ja selle tulemusel õige jõudude ülesehitus,
õige organisatsiooniline struktuur nii rutiini kui sõjaajal,
ja muidugi õigete otsuste tegemine lahingus,
selle kõige võtmeks on luure.
Kvaliteetne luureinfo annab vastuse küsimusele,
mida kaitsta ja millises tähtsusjärjekorras,
ning mida ja kuidas rünnata, sh selle ajastuse ja meetodi.
Kaitseminister Yoav Gallant toonitas lisaks vajadust
säilitada Iisraeli valmisolek võitluseks mis tahes stsenaariumis,
hoolimata luurehinnanguist võimalike konfliktide suhtes.
Ka täna, 50 aastat hiljem, peame hoidma silme ees arusaama,
et isegi kui meid sunnitakse sõtta, Jumal hoidku selle eest,
peame valmis olema. Valmisolek sõltub põhimõtteliselt luurest,
kuid peab sellest ka lahus olema,
see tähendab olla optimaalselt valmis igaks stsenaariumiks,
lähtudes eeldusest, ja arvestades teiste
mõistlikke stsenaariume pakkuvate alternatiivettepanekutega,
et on tõenäoline, et midagi võib juhtuda,
mida need stsenaariumid ei hõlma, milleks peame siiski valmistuma.
Samuti luuredirektoraadi üritusel esinenud IDF peastaabiülem
kindralleitnant Herzi Halevi rõhutas,
kui tähtis on õppida mineviku vigadest.
Sõja õppetunnid võib luure aspektist kaheks jagada:
tunne oma vaenlast, ja sama tähtis - tunne iseennast.
Tuvastada ebakorrapärasused ja ebanormaalsed märgid.
Luureohvitser peab tundma vaenlast, tema tundmusi ja kombeid
ja märkama mis tahes muutusi.
Oleks olnud ebakohane halvustada Egiptuse presidenti Sadati,
kui ta kuulutas, et nad on valmis miljoniks ohvriks,
ja tulnuks mõista, et sõduritele loa andmine ramadaani ajal süüa,
oleks pidanud tähelepanu äratama.
Luureohvitser peab olema valmis iseseisvalt mõtlema,
kahtlema tervislikus mõttes oma mõtteis ja kaaluma oma eeldusi.
Ta peab hoiduma mentaalsest türanniast,
stimuleerima mitmekesist analüüsi ja sukelduma vaenlase loogikasse,
segamata sinna oma loogikat.
Halevi kiitis ka Iisraeli luurekogukonda
õppetundide omandamise eest.
Koostöö Luuredirektoraadi, Mossadi ja ISA vahel,
koos iga organisatsiooni eraldi harudega,
koos partneritega maailmas - see on meie jõu allikas
ning meie luureülemvõimu vundament vastasseisus vaenlastega.
Hoolimata Iisraeli luure kvalitatiivsest eelisest vaenlaste ees,
hoiatas IDF Luuredirektoraadi ülem kindralmajor Aharon Haliva
oma alluvaid rahulolemise eest, kuna luurekogukond võttis omaks direktiivi,
mis näeb ette ootamatute konfliktide võimalikku kordumist,
ja suhtumise, mis püüab tagada,
et Yom Kippuri sõjaga sarnanev stsenaarium iialgi ei korduks.
50 aastat pärast sõda on meil mitmeid uusi väljakutseid.
Luuredirektoraadi koridorides käies mõtlen paratamatult,
et neis saalides istusid suurepärased inimesed,
kes juhtisid Yom Kippuri sõja ebaõnnestunud luuretegevust.
Kas Yom Kippuri sõjaga samavõrdses suuruses üllatus võib korduda?
Luureohvitseri ülim käsk on seda uskuda,
ja tegutseme lähtuvalt arusaamast, et see võib taas juhtuda.
Lisaks järgime kümmet käsku, mis see sõda meile peale surus,
et selline üllatus iial ei korduks.
Kui Iisrael säilitab kõrgendatud valmisolekut
kõigi välisvaenlaste vastu, teatas Iisraeli Politsei
ulatuslike ettevalmistuste lõpetamisest pühadehooaja eel,
kus kümneid tuhandeid politseinikke paigutatakse Jeruusalemma
ja mujale riiki, kus on oodata tuhandeid iisraellasi ja turiste,
eriti nn Nutumüüri äärde Iisraeli pealinna vanalinnas.
Iisraeli president Isaac Herzog
külastas ultraortodokside seminari Or Haim
seoses traditsioonilise palvusega,
kus juudid paluvad Jumalalt andestust Yom Kippuri (lunastuspäeva) eel,
mis saabub esmaspäeval, 25. septembril.
Meie kõik, kogu see püha rahvahulk, palvetame terve Iisraeli rahva eest.
Miks palvetame "Shmaa Yisrael?"
Me ei ütle 'Shmaa Abraham' või 'Shmaa Moshe'.
Ütleme 'Shmaa Yisrael', sest palvetame terve rahva eest.
Meil on suur eesõigus tegutseda terve rahva eest.
See nõuab meilt ja kõigilt riigiteenistujailt ja juhtidelt
vastutustunde näitamist kogu Iisraeli rahvale,
esinema kõigi iisraellaste nimel ja kaitsma Iisraeli rahva ühtsust
meie vaenlaste ees ja ka Iisraeli riigi ehitamiseks,
mis anti meile kasutada pärast tuhandeid aastaid eksiilis,
nüüd, siin Jeruusalemmas, pühas linnas ja Iisraeli pealinnas.
Aitäh, et vaatasite TV7 Iisraeli Uudiseid!
Palvetage jätkuvalt rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri